
Ministru kabineta noteikumi Nr. 170
Rīgā 2025. gada 18. martā (prot. Nr. 11 26. §)
Grozījumi Ministru kabineta 2023. gada 31. janvāra noteikumos Nr. 50 "Kārtība, kādā administrē un uzrauga Eiropas Lauksaimniecības garantiju fondu un Eiropas Lauksaimniecības fondu lauku attīstībai, kā arī valsts un Eiropas Savienības atbalstu lauksaimniecībai un lauku attīstībai 2023.–2027. gada plānošanas periodā"
Izdoti saskaņā ar Lauksaimniecības un lauku attīstības likuma 5. panta septīto, astoto un devīto daļu
· Izdarīt Ministru kabineta 2023. gada 31. janvāra noteikumos Nr. 50 "Kārtība, kādā administrē un uzrauga Eiropas Lauksaimniecības garantiju fondu un Eiropas Lauksaimniecības fondu lauku attīstībai, kā arī valsts un Eiropas Savienības atbalstu lauksaimniecībai un lauku attīstībai 2023.–2027. gada plānošanas periodā" (Latvijas Vēstnesis, 2023, 28., 223. nr.; 2024, 212. nr.) šādus grozījumus:
· 1. Svītrot 7.5. apakšpunktu.
· 2. Izteikt 9. punktu šādā redakcijā:
· "9. Valsts vides dienests, Valsts tehniskās uzraudzības aģentūra, Valsts meža dienests, Valsts ieņēmumu dienests, Valsts augu aizsardzības dienests, Pārtikas un veterinārais dienests, Dabas aizsardzības pārvalde, Būvniecības valsts kontroles birojs, normatīvajos aktos par bioloģiskās lauksaimniecības uzraudzības un kontroles kārtību noteiktās kontroles institūcijas, akciju sabiedrība "Attīstības finanšu institūcija Altum", Centrālā finanšu un līgumu aģentūra un Latvijas Investīciju un attīstības aģentūra nodrošina Lauku atbalsta dienestam nepieciešamo informāciju, tostarp par pārbaudēm savas atbildības un kompetences jomā."
· 3. Izteikt 17. punktu šādā redakcijā:
· "17. Zemkopības ministrijas un tās padotībā esošo iestāžu informācijas sistēmas tiek izmitinātas un darbinātas valsts datu apstrādes mākoņa infrastruktūrā, kuru zemkopības nozarē uztur un attīsta Lauku atbalsta dienests."
· 4. Izteikt 20. punktu šādā redakcijā:
· "20. ELFLA tehniskās palīdzības finansējumu saskaņā ar regulas 2021/2115 94. pantu un 125. panta 1. punktu saņem Zemkopības ministrija un Lauku atbalsta dienests."
· 5. Izteikt 33. punktu šādā redakcijā:
· "33. Šo noteikumu 1.2. apakšpunktā minētā fonda finansējumu un, ja tas ir paredzēts projekta iesniegumā, valsts budžeta finansējumu Lauku atbalsta dienests pārskaita uz atbalsta saņēmēja maksājumu kontu, kas atvērts pie Maksājumu pakalpojumu un elektroniskās naudas likuma 2. panta otrās daļas 1., 2., 4., 7. vai 8. punktā minētā maksājumu pakalpojumu sniedzēja. Ja atbalsta maksājums ir paredzēts pasākumu projektam no valsts un Eiropas Savienības atbalsta lauku attīstībai (atklātu projektu iesniegumu konkursu un vienreizēju maksājumu veidā), maksājumu pārskaita uz atbalsta saņēmēja maksājumu kontu, kas atvērts pie Maksājumu pakalpojumu un elektroniskās naudas likuma 2. panta otrās daļas 1., 2., 4., 7. vai 8. punktā minētā maksājumu pakalpojumu sniedzēja, ievērojot kārtību, kādā Valsts kase nodrošina maksājumu pakalpojumu sniegšanu."
· 6. Izteikt 38. punktu šādā redakcijā:
· "38. Lauku atbalsta dienests Integrētajā administrēšanas un kontroles sistēmā nodrošina atbalsta intervenču administrēšanai un kontrolei nepieciešamo datu apmaiņu ar Valsts vides dienestu, Valsts meža dienestu, Valsts ieņēmumu dienestu, Valsts augu aizsardzības dienestu, Pārtikas un veterināro dienestu, Dabas aizsardzības pārvaldi, kā arī ar normatīvajos aktos par bioloģiskās lauksaimniecības uzraudzības un kontroles kārtību noteiktajām kontroles institūcijām."

